তেনোচতিৎলান
মেক্সিকো-তেনোচতিৎলান (, ) প্রাচীন আজটেক আলতেপেতল (নগর-রাষ্ট্র) ও রাজধানী ছিল। সচরাচর স্থানটি তেনোচতিৎলান () নামে পরিচিতি পেয়ে আসছে। বর্তমানে এটি মেক্সিকো উপত্যকার টেক্সকোকো হ্রদ এলাকায় অবস্থিত। ২০ জুন, ১৩২৫ তারিখে এটি প্রতিষ্ঠিত হয়। পঞ্চদশ শতকে বিস্তৃতভাবে গড়ে উঠা আজটেক সাম্রাজ্যের রাজধানী হিসেবে পরিচিতি পায়। পরবর্তীতে ১৫২১ সালে স্পেনীয়রা এটি দখল করে নেয়।
তাতারস্তান
১২৩০ খ্রিস্টাব্দের শেষের দিকে মঙ্গল যুবরাজ বাতু খানের হাতে ভলগা বুলগেরিয়ার পতন ঘটে। এর আদিবাসীরা গোল্ডেন হর্দের "কিপচক-ভাষাভাষী" জনগনের সাথে মিশ্রিত হয়ে "ভোলগা তাতার" নামে পরিচিত লাভ করে। আরেকটি তত্ত্ব অনুযায়ী, এই সময়ের মধ্যে কোন জাতিগত পরিবর্তন ঘটেনি, ভোলগারা কেবল কিপচক ভিত্তিক তাতার ভাষায় কথা বলা শুরু করে । ১৪৩০ এর দশকে,এই অঞ্চল কাজান খানাট এর ভিত্তি হিসাবে আবার স্বাধীন হয়ে ওঠে, বুলগাদের ধ্বংসপ্রাপ্ত রাজধানী ভোলগা থেকে ১৭০ কিমি দূরে অবস্থিত কাজানকে রাজধানী হিসেবে কেন্দ্র করে।